
KAUNO BERNIUKŲ CHORINIO DAINAVIMO MOKYKLOS “VARPELIS”
MOKYTOJŲ DARBO KRŪVIO PASKIRSTYMO 
 TVARKOS APRAŠAS 
I. BENDROSIOS NUOSTATOS 
1. Mokytojų darbo krūvio paskirstymo tvarkos aprašas (toliau – tvarkos aprašas) nustato mokytojų pamokų krūvio paskirstymą Kauno berniukų chorinio dainavimo mokykloje “Varpelis”(toliau – Mokykloje). 
2. Mokytojų darbo krūvį reglamentuoja LR Vyriausybės nutarimai, Švietimo ir mokslo ministerijos įsakymai, mokyklos strateginiai tikslai, ugdymo planas, neformalaus ugdymo įstaigų mokytojų etatinio darbo užmokesčio sistemos ir kiti teisiniai dokumentai. 
3. Šis tvarkos aprašas parengtas siekiant užtikrinti darbo krūvio paskirstymo skaidrumą, mokytojų darbo kokybę. 
4. Darbo krūvis mokytojams gali keistis  priklausomai nuo mokinių skaičiaus, kintančio ugdymo plano, pasikeitusio darbo organizavimo, mokytojų kvalifikacijos, kompetencijų, pedagoginės priežiūros rezultatų, nuobaudų . 
II. DARBO KRŪVIO PASKIRSTYMAS 
5. Direktorius, direktoriaus pavaduotoja ugdymui, kartu su metodinių grupių vadovais derina mokytojų darbo krūvius ir parengia tarifikaciją. Mokytojai su krūvio paskirstymu supažindinami asmeniškai ir mokytojų tarybos posėdyje. 
6. Mokytojų darbo krūvis, suderinus su Mokyklos taryba, direktoriaus įsakymu tvirtinamas visiems mokslo metams, bet gali būti keičiamas atsiradus nenumatytoms aplinkybėms, mokymo uždaviniams ar ugdymo problemoms spręsti. 
7. Mokytojo darbo krūvis gali keistis dėl mokinių ir jų tėvų raštiško pageidavimo mokytis pas konkretų pedagogą, ar argumentais pagrįsto prašymo atsisakyti mokytis pas mokantį mokytoją ir neturint galimybės tam mokytojui pasiūlyti alternatyvos. 
8. Mokinių tėvų inicijuoti krūvio keitimo klausimai aptariami su konkrečių mokinių tėvais, direktoriumi, direktoriaus pavaduotoja ar skyrių vedėjais ir mokytoju. 
9. Mokytojų darbo krūvis gali keistis abipusiu mokytojo ir Mokyklos  administracijos susitarimu, atitinkamai įforminus šį pasikeitimą. 
III. DARBO KRŪVIO PASKIRSTYMO PRINCIPAI 
10. Mokytojo darbo krūvis priklauso nuo: 
10.1. mokinių skaičiaus mokykloje; 
10.2. mokinių poreikių tenkinimo atliepiant mokyklos paruoštas ugdymo programas, ugdymo ir veiklos planus; 
10.3. ugdymo tęstinumo; 
10.4. mokytojo pasirengimo ir kompetencijos; 
10.5.  teisės aktų reikalavimų;
10.6. mokyklos vidaus darbo tvarkos aprašo.  
IV. DARBO KRŪVIO PASKIRSTYMO KRITERIJAI 
11. Mokytojams darbo krūvis skirstomas pagal ugdymo plane numatytą savaitinių valandų skaičių. 
12. Ugdymo kokybei užtikrinti mokiniams ir jų tėvams  pageidaujant (pagal tėvų prašymus) mokytojui gali būti skirta papildomų pasirenkamojo dalykų valandų (pagal nustatytus mokyklos direktoriaus patvirtintus pasirenkamųjų dalykų skyrimo tvarkos kriterijus). 
13. Mokytojams, kuriems Mokykla yra vienintelė darbovietė,  pagal galimybes sudaromas pilnas darbo krūvis.

V. MOKYTOJŲ DARBO KRŪVIO SANDARA
14. Mokytojų, dirbančių pagal bendrojo ugdymo, profesinio mokymo ir neformaliojo švietimo programas, darbo krūvio sandaros nustatymo tvarkos aprašas patvirtintas Lietuvos Respublikos švietimo, mokslo ir sporto ministro 2019-03-01 įsakymu Nr. V-186 .
15. Mokytojo darbo krūvį sudaro 2 kategorijų valandos:
14.1.Neformaliojo švietimo mokytojams kontaktinėms pamokoms ir pasiruošimui joms skirtos valandos sudaro iki 66% darbo krūvio. Nekontaktinės valandos, skiriamos ugdomajai veiklai planuoti sudaro 40-60% darbo krūvio.
14.2. Veiklos mokyklos bendruomenei ir profesiniam tobulėjimui – 102-502 val. per metus. Skiriamos, atsižvelgiant į ŠMSM patvirtintą sąrašą.
16. Darbai, už kuriuos tarifikuojamos 14.2. nurodytos  valandos, nustatomi rugsėjo 1 d. mokslo metams. Jų sąrašas gali būti tikslinamas mokslo metų eigoje (tobulinant ugdymo procesą, iškilus problemoms, diegiant ugdymo inovacijas) 
17. Nekontaktinių valandų skaičių ir konkrečias veiklas, suderinęs su metodinėmis  grupėmis, nustato mokyklos direktorius. 
VI. KRŪVIO SUMAŽINIMO KRITERIJAI 
18. Mokytojų krūvis gali būti mažinamas: 
18.1. sumažėjus mokinių skaičiui; 
18.2. sumažėjus ugdymo plane savaitinių valandų skaičiui;
18.3. mokytojo veiklą neigiamai įvertinus administracijai, metodinei grupei; 
18.4. pašlijus mokytojo ir mokinių santykiams, kuriuos lydi mokinių, tėvų raštiški skundai ir prastą ugdymo kokybę fiksuoja ugdomoji priežiūra; 
18.5. mokytojui atsisakius dirbti su konkrečia grupe ar mokiniu; 
18.6. mokytojui atsisakius dirbti tarifikuotą papildomą darbą; 
18.7. dėl kitų sulygtų darbo sąlygų.
V. BAIGIAMOSIOS NUOSTATOS 
19. Maksimalus kontaktinių ir nekontaktinių valandų skaičius nustatomas teisės aktais. 
20. Darbas už kontaktines ir nekontaktines valandas apmokamas ŠMM nustatyta tvarka. 
21. Šis aprašas įsigalioja nuo jo patvirtinimo dienos. 
